În România anului 2014 aproape că nu mai există instituții independente de sondare a opiniei publice, consacrate și eventual afiliate internațional, care să efectueze și să publice sondaje privitoare la alegeri. Se plătește prost, așa că institutele mai bune se țin deoparte de politică, se profilează pe marketing sau licitații publice. Sondajele politice anunțate în această vară aparțin, fără excepție, unor firme de PR sau de servicii de presă care nu au nici un fel de cotă de piață (vezi figura 1). Multe nu au nici angajați, experți sau nu.

Institutele tradiționale, ca CSOP, afiliat TNS, care au clienți tradiționali (PDL în acest caz) au cote de piață serioase, dar rareori fac publice sondajele lor. Institutele care ne-au copleșit cu sondaje despre prezidențiale vara asta, ca SOCIOPOL-ul lui Mirel Palada, sau INSCOP, sau CCSCC, sau Avangarde, par a fi făcute, dimpotrivă, doar pentru a produce niște cifre de dat la televizor, ceea ce fac cu puțini angajați, la rigoare nici unul, și cu niște prețuri cu care nu ai putea face sondaje de calitate.

Cota de piață din sondajele politice de vară este dominată în proporție de 90% de alianța de centru-stânga. Practic citim mereu numai sondajele produse de Mirel Palada și Bogdan Teodorescu, care lucrează amândoi pentru Victor Ponta. Alte sondaje sunt complet inventate. Excepția par a fi sondajele finanțate de ziarul Adevărul, de la firma INSCOP, ea însăși recentă și fără vreo afiliere internațională. În total, firmele care domină piața de informație politică și au avut vara aceasta sută la sută spațiul public dețin maxim șase la sută din piața de sondaje. Dintre ele, CCSCC (2%) este deja compromisă, agenția Mediafax raportând că a făcut un studiu de piață fictiv pentru un politician deja anchetat pentru corupție. SOCIOPOL a fost creat de Mirel Palada ca să ia locul firmei CCSB deținută de familia Voiculescu și prinsă în investigația DNA despre șantaj. Și firma mai veche de sondaje a lui Sorin Ovidiu Vântu, INSOMAR, este parte a unei anchete penale.

Ultimele sondaje politice făcute de firme de calitate, ca IRSOP sau CSOP, datează din perioada când ACL își selecta un candidat prezidențial. Ca atare, alegerile vor aduce surprize, deoarece mare parte din cifrele circulate peste vară nu sunt reale.

Figura 1. Cota de piață a firmelor de sondaje în 2013. Sursa: Calcul România Curată pe baza datelor de la Registrul Comerțului

Legendă: CSOP – 6,627 milioane lei; IMAS – 4,073 mil. lei; IRES – 2,469 mil. lei; GALLUP – 1,297 mil. Lei, Metro Media Transilvania – 1,106 mil. lei; CURS – 1,099 mil. lei; IRSOP – 0,950 mil. lei; GSSC Avangarde – 0,624 mil. lei; CCSCC – 0,388 mil. lei; INSCOP – 0,155 mil. lei. Ultima situație financiară a CCSB e din anul 2011. CCSI nu are date disponibile la Registrul Comerțului. SOCIOPOL apare cu zero angajați, zero cifră de afaceri, dar pierderi de 74 de lei (!).

Notă: Presa a prezentat în această vară și un sondaj de opinie realizat de Biroul de Cercetări Sociale (BCS). Acesta funcționeză ca fundație (Fundația ”Biroul de Cercetări Sociale”) și nu are date de afaceri la Registrul Comerțului.Președintele fondator al fundației este sociologul Bruno Ştefan (sursa: Ministerul Justiției), lector universitar la Universitatea Politehnică București, la Departamentul pentru Formarea Cadrelor Didactice și Științe Socio-Umane.

***

***

Acționariatul firmelor de sondare a opiniei publice și cifra lor de afaceri

1. INSCOP

Inscop Cercetare SRL

Acţionari: Remus Ioan Ştefureac (100%)

Persoane împuternicite: Irina Ştefureac – administrator

Echipa de conducere: Remus Ioan Ştefureac – director general, Cornel Mihali – director de cercetare, Darie Cristea – coordonator proiecte.

Situaţia financiară pe anul 2013: nr. mediu de salariaţi – 1, cifra de afaceri – 155.190 lei, profit – 32.295 lei.

2. CCSB

Compania de Cercetare Sociologică şi Branding Forum SRL

Acţionari: Camelia Rodica Voiculescu (67%), Mirel Palada (15%), Mihai Motoc (18%).

Persoane împuternicite: Mihai Florin Georgescu – administrator.

Echipa de conducere: Mirel Palada – director general, Sebastian Sofronie – director de cercetare, Alexandru Larionescu – director relaţii clienţi, Elena Braşov – director de cercetare, Cristian Carpiuc – director.

Ultima înregistrare a situaţiei financiare este din anul 2011: nr. mediu de salariaţi – 10, cifra de afaceri – 474.242 lei, pierdere – 374.592 lei.

3. CSOP

Centrul pentru Studierea Opiniei şi Pieţei SRL

Acţionari: Taylor Nelson Sofres BV – Olanda (32%), Balkan-British Social Surveys – Bulgaria (68%).

Persoane împuternicite (administratori): George Bogdan Popescu, Jeleva Martchela Veselinova, Andrei Ventselov Raivhev, Kancho Markov Stoichev.

Echipa de conducere: George Bogdan Popescu – director executiv, Olimpia Chirea – director relaţii clienţi, Roxana Bleoaja – director de cercetare, Madalina Constantin – director procesare date, Vlad Torceanu – director Departamentul culegere date fata in fata, Eliza Gheţea – director CATI.

Situaţia financiară pe anul 2013: nr. mediu de salariaţi – 44, cifra de afaceri – 6.627.979 lei, pierdere – 201.350 lei.

4. GSSC Avangarde

Grupul de Studii Socio – Comportamentale Avangarde SRL

Acţionari: Marius Pieleanu (99%), Psyho Global Consult (1%).

Persoane împuternicite: Marius Pieleanu – administrator

Echipa de conducere: Marius Pieleanu – director tehnic.

Situaţia financiară pe anul 2013: nr. mediu de salariaţi – 6, cifra de afaceri – 624.105 lei, profit – 311.007 lei.

5. CSCI

Centrul de Studii şi Cercetări Infopolitic este un proiect al Fundaţiei Multimedia, echipa de conducere a fundaţiei fiind formată din: Bogdan Teodorescu – preşedinte de onoare, Dan Sultănescu – director executiv, Dana Sultănescu – director de analiză, Anny Blas – director executiv, Leo Sultănescu – director de cercetare.

6. CCSCC

Centrul de Cercetări şi Studii Calitative şi Cantitative SRL

Acţionari: Cosmina Ioana Foia Ardelean (95%), Gabriela Cosmina Cărare (5%)

Situaţia financiară pe anul 2013: nr. mediu de salariaţi – 17, cifra de afaceri – 388.680 lei, profit – 19.685 lei.

7. IRES

Institutul Român pentru Evaluare şi Strategie SRL

Acţionari: Vasile Dîncu (85%), Elena Mădălina Grigore (15%)

Persoane împuternicite: Cornel Ioan Hirian-administrator

Echipa de conducere: Vasile Dîncu-preşedinte.

Situaţia financiară pe anul 2013: nr. mediu de salariaţi – 48, cifra de afaceri – 2.469.587 lei, profit – 305.840 lei.

8. GALLUP

The Gallup Organization Romania SRL

Acţionari: Gallup BV Olanda (99%), Olga Dezso (1%).

Administratori: Olga Dezso, Linda Joan Gambles, Jamie Paul Hunt, Kenneth Lars Andersen.

Echipa de conducere: Olga Dezso – director executiv.

Situaţia financiară pe anul 2013: nr. mediu de salariaţi – 14, cifra de afaceri – 1.297.634 lei, pierdere – 1.396.101 lei.

9. CURS

Centrul de Sociologie Urbana si Regionala SRL

Acţionari: Dorel Abraham (30,15%), Nica Augustin Stoica (13,2%), Mircea Petru Capros (10%), Ancuta Romanescu Vasile (7,2%), Corneliu Cartina (7,7%), Ionela Sufaru (6,4%), Augustin Stefan Abraham (5%), Pompilia Cernescu (2,7%).

Echipa de conducere: Dorel Abraham – preşedinte, Nica Augustin Stoica – vicepreşedinte, director general, Corneliu Cartina – vicepreşedinte.

Situaţia financiară pe anul 2013: nr. mediu de salariaţi – 3, cifra de afaceri – 1.099.537 lei, profit – 69.948 lei.

10. IRSOP

IRSOP Market Research & Consulting SRL

Acţionari: Tudor Florin Corneliu (14,81%), Petru Ioan Datculescu (85,18%).

Echipa de conducere: Petru Datculescu – director,

Situaţia financiară pe anul 2013: nr. mediu de salariaţi – 14, cifra de afaceri – 950.743 lei, profit – 1.942 lei.

11. IMAS

IMAS-Marketing si Sondaje SA

Acţionari: Alin Teodorescu (53%), Teodor Czobor (8%), listă persoane fizice (39%).

Echipa de conducere: Alin Teodorescu – director general.

Situaţia financiară pe anul 2013: nr. mediu de salariaţi – 49, cifra de afaceri – 4.073.581 lei, pierdere – 342.008 lei.

12. Metro Media Transilvania

Metro Media Transilvania Studii Sociale Sondaje Marketing si Publicitate SRL

Acţionari: Emil Dănilă (100%)

Situaţia financiară pe anul 2013: nr. mediu de salariaţi – 34, cifra de afaceri – 1.106.343 lei, pierdere – 145.437 lei.

13. Cercetare Consultanta Sociologică ”SOCIOPOL”

Acţionari: Mirel Palada (acţionar unic)

Persoane împuternicite: Florentina Palada – administrator

Situaţia financiară pe anul 2013: nr. mediu de salariaţi – 0, cifra de afaceri – 0 lei, pierdere – 74 lei.

***

Sondaje având ca temă alegerile prezidențiale

SOCIOPOL

Sept. 2014

http://www.dcnews.ro/sondaj-sociopol-alegeri-preziden-iale-victor-ponta-klaus-iohannis-inten-ie-de-vot_454739.html

INSCOP

sept 2014

http://www.inscop.ro/wp-content/uploads/2014/09/INSCOP-Sept.2014.-Perceptia-castigatorului.-Misiunea-presedintelui.pdf

iulie 2014

http://www.inscop.ro/16-iulie-2014-puterea-sondaj-romanii-il-vad-pe-victor-ponta-presedintele-tarii-tandemul-ponta-presedinte-mugur-isarescu-premier-in-top/

CSCI

sept 2014

http://www.voceatransilvaniei.ro/sondaj-csci-victor-ponta-ar-castiga-detasat-alegerile-prezidentiale/

iulie 2014

http://adevarul.ro/news/politica/alegeriprezidentiale-2014-ultimele-sondaje-candidati-calendarulalegerilor-1_53da206e0d133766a8e4d17c/index.html

BCS (a se vedea și nota de la fig. 1) – iulie 2014

http://adevarul.ro/news/politica/alegeriprezidentiale-2014-ultimele-sondaje-candidati-calendarulalegerilor-1_53da206e0d133766a8e4d17c/index.html

IRSOP

Iulie 2014

http://www.evz.ro/sondaj-irsop-victor-ponta-32-klaus-iohannis-21.html

Avangarde

August 2014

http://www.antena3.ro/politica/punctul-de-intalnire-sondaj-exclusiv-pentru-alegerile-prezidentiale-266021.html

CCSCC

Sept 2014

http://www.dcnews.ro/sondaj-ccscc-klaus-johannis-se-apropie-de-victor-ponta-elena-udrea-peste-tariceanu_454915.html

Iulie 2014

http://www.evz.ro/sondaj-cscc-in-cazul-unei-confruntari-ponta-iohannis-in-turul-doi-al-prezidentialelor-liderul-psd-ar-castiga-la-un-scor-foarte-strans.html

CURS

Iulie 2014

http://www.dcnews.ro/sondaj-curs-doi-lideri-psd-il-bat-pe-iohannis-la-preziden-iale_449338.html

Gallup , IMAS, IRES, CSOP, CCSB, MMT nu au prezentat oficial sondaje de opinie despre alegerile prezidențiale după mai 2014 (alegerile europarlamentare)

***